**รายงานการประชุมสภาองค์การบริหารส่วนตำบลนาอิน**

**สมัยสามัญ สมัยที่ ๒ ประจำปี 256๓**

**เมื่อวันที่ ๑๕ เดือน มิถุนายน พ.ศ. 256๓**

**ณ ห้องประชุมนาทอง องค์การบริหารส่วนตำบลนาอิน อำเภอพิชัย จังหวัดอุตรดิตถ์**

..........................................................................................................................................................................................................................

ผู้เข้าประชุม

|  |  |  |  |  |  |
| --- | --- | --- | --- | --- | --- |
| **ที่** | **ชื่อ – สกุล** | | **ตำแหน่ง** | **ลายมือชื่อ** | |
| 1 | นายบุญเลิศ | มากมี | ประธานสภา อบต. นาอิน | บุญเลิศ | มากมี |
| 2 | นายตวย | ทองคำ | รองประธานสภา อบต. นาอิน | ตวย | ทองคำ |
| 3 | นางรัตดา | อินอิว | สมาชิกสภา อบต. นาอิน หมู่ที่ 1 | รัตดา | อินอิว |
| 4 | นายสุรเชษฐ์ | แป้นเพ็ชร์ | สมาชิกสภา อบต. นาอิน หมู่ที่ 1 | สุรเชษฐ์ | แป้นเพ็ชร์ |
| 5 | นายวิทยา | เม่นอยู่ | สมาชิกสภา อบต. นาอิน หมู่ที่ 3 | วิทยา | เม่นอยู่ |
| 6 | นายกิ่ง | เขียวดี | สมาชิกสภา อบต. นาอิน หมู่ที่ 3 | กิ่ง | เขียวดี |
| 7 | นายสนอง | มาเต | สมาชิกสภา อบต. นาอิน หมู่ที่ 4 | สนอง | มาเต |
| 8 | นายสามารถ | บุตรบุญ | สมาชิกสภา อบต. นาอิน หมู่ที่ 5 | สามารถ | บุตรบุญ |
| 9 | นายจักรพันธ์ | แป้นเพ็ชร | สมาชิกสภา อบต. นาอิน หมู่ที่ 5 | จักรพันธ์ | แป้นเพ็ชร |
| 10 | นายปัญญา | แดงมี | สมาชิกสภา อบต. นาอิน หมู่ที่ 6 | ปัญญา | แดงมี |
| ๑๑ | นางลูกน้ำ | เหล็กสิงห์ | สมาชิกสภา อบต. นาอิน หมู่ที่ 6 | ลูกน้ำ | เหล็กสิงห์ |
| 1๒ | นายกล้า | พุ่มเทียน | สมาชิกสภา อบต. นาอิน หมู่ที่ 7 | กล้า | พุ่มเทียน |
| 1๓ | นายปรีชา | สะลิม | สมาชิกสภา อบต. นาอิน หมู่ที่ 7 | ปรีชา | สะลิม |
| 1๔ | ว่าที่ ร.ต.รักศักดิ์ | รัตนเสถียร | เลขานุการสภา อบต.นาอิน | รักศักดิ์ | รัตนเสถียร |

**ผู้ไม่เข้าประชุม**

-ไม่มี-

**ผู้เข้าร่วมประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ – สกุล** | | **ตำแหน่ง** | **ลายมือชื่อ** | |
| 1 | นายวิเชษฐ์ | ปัญญาวิกิจตระกูล | หัวหน้าสำนักปลัด | วิเชษฐ์ | ปัญญาวิกิจตระกูล |
| 2 | นางเยาวมาลย์ | คงนุ่น | จพง.การเงินและบัญชี รก.ผอ.กองคลัง | เยาวมาลย์ | คงนุ่น |
| ๓ | นายอาวุธ | ทองแตม | นายช่างโยธา รก.ผอ.กองช่าง | อาวุธ | ทองแตม |
| ๔ | นายชูถิ่น | สินชู | นักทรัพยากรบุคคล ชำนาญการ | ชูถิ่น | สินชู |
| ๕ | นางสาวแพรวนภา | สามงามเหล็ก | นักวิเคราะห์นโยบายและแผน | แพรวนภา | สามงามเหล็ก |
| ๖ | นางสาวปรียาวรรณ | โตเปลี่ยน | นักพัฒนาชุมชน ปฏิบัติการ  รก.ผอ.กองสวัสดิการสังคมฯ | ปรียาวรรณ | โตเปลี่ยน |
| ๗ | นางสาววรรณนิสา | กาดกอเสริม | จ้างเหมาบริการ | วรรณนิสา | กาดกอเสริม |

-๒-

เริ่มประชุมเวลา 09.00 น.

เมื่อที่ประชุมพร้อมแล้ว นายบุญเลิศ มากมี ประธานสภาองค์การบริหารส่วนตำบลนาอิน จุดธูปเทียนบูชา พระรัตนตรัย พร้อมกล่าวเปิดการประชุมตามระเบียบวาระ ดังนี้

**ระเบียบวาระที่ 1 เรื่องประธานแจ้งให้ที่ประชุมทราบ**

นายบุญเลิศ มากมี ครับ มีหนังสือบันทึกข้อความ เรียน นายกองค์การบริหารส่วนตำบลนาอิน (ผ่านปลัดองค์การบริหาร

ประธานสภาฯ ส่วนตำบลนาอิน) เรื่อง โคตายจากเหตุฟ้าผ่า ด้วยงานป้องกันและบรรเทาสาธารณภัย สำนักปลัด ได้รับหนังสือแจ้งจากนายกำจัด เหล็กทั่ง ผู้ใหญ่บ้าน หมู่ที่ ๖ ตำบลนาอิน อำเภอพิชัย จังหวัดอุตรดิตถ์ ว่ามีโคตายจากเหตุฟ้าผ่า จำนวน ๒ ตัว ข้าพเจ้าจึงได้ลงพื้นที่คอกเลี้ยงโค และสอบถามข้อเท็จจริงจาก นายลิ ทองก้อนแก้ว อายุ ๖๖ ปี อยู่บ้านเลขที่ ๓๖ หมู่ที่ ๖ ตำบลนาอิน อำเภอพิชัย จังหวัดอุตรดิตถ์ ซึ่งเป็นเจ้าของโค ทราบว่าเมื่อวันเสาร์ที่ ๒๕ เมษายน ๒๕๖๓ ซึ่งเวลาประมาณ ๐๐.๓๐ น. ได้เกิดฝนฟ้าคะนองและลมกรรโชกแรงในพื้นที่ตำบลนาอินเป็นเวลานาน ในช่วงเช้า เวลา

๐๗.๐๐ น. นายลิ ทองก้อนแก้ว ได้เดินทางมายังคอกเลี้ยงโคท้ายหมู่บ้านเพื่อเตรียมให้อาหารโค โดยระยะห่างจากบ้านอยู่อาศัยประมาณ ๑ กิโลเมตร พบว่าแม่โคนอนตายอยู่ในคอก จำนวน ๒ ตัว และได้สังเกตเห็นต้นมะขามที่ปลูกติดกับคอกเลี้ยงโคถูกฟ้าผ่า มีลักษณะเป็นรอยไหม้ที่ตัวโค นายลิ ทองก้อนแก้ว จึงได้ประสานให้กำนัน/ผู้ใหญ่บ้าน และผู้ที่เกี่ยวข้องให้ทราบทันที ดังนั้น อบต.นาอิน จึงได้เชิญประชุมคณะกรรมการช่วยเหลือตามอำนาจหน้าที่ขององค์กรปกครองส่วนท้องถิ่นพิจารณาให้ความช่วยเหลือ ในวันที่ ๑๕ พฤษภาคม ๒๕๖๓ โดยมติที่ประชุมเห็นชอบให้มีการช่วยเหลือวัว ตัวที่ ๑ เป็นเงิน ๑๕,๐๐๐ บาท วัวตัวที่ ๒ เป็นเงิน ๑๐,๐๐๐ บาท รวมเป็นเงินช่วยเหลือทั้งหมด ๒๕,๐๐๐ บาท คณะกรรมการช่วยเหลือประกอบด้วยผู้มีรายชื่อดังต่อไปนี้

|  |  |  |
| --- | --- | --- |
| **ที่** | **ชื่อ – สกุล** | **ตำแหน่ง** |
| ๑ | ว่าที่ ร.ต. รักศักดิ์ รัตนเสถียร | ปลัดองค์การบริหารส่วนตำบลนาอิน |
| ๒ | นายอารัญ จันทร์ฟัก | ท้องถิ่นอำเภอ |
| ๓ | นายอภินันท์ ลอยฟ้า | ปลัดอำเภอพิชัย |
| ๔ | นายกำจร อยู่เจริญกิจ | เกษตรอำเภอพิชัย |
| ๕ | นายเดียว เขียวดี | กำนันตำบลนาอิน |
| ๖ | นายวิเชษฐ์ ปัญญาวิกิจตระกูล | หัวหน้าสำนักปลัด |
| ๗ | นายวันชัย เกียรติยศ | ผู้ใหญ่บ้าน หมู่ที่ ๑ |
| ๘ | นายอุดม เหล็กสิงห์ | ผู้ใหญ่บ้าน หมู่ที่ ๒ |
| ๙ | นายกำพล เงินพล | ผู้ใหญ่บ้าน หมู่ที่ ๔ |
| ๑๐ | นายคมสัน จันทร์ดำ | ผู้ใหญ่บ้าน หมู่ที่ ๕ |
| ๑๑ | นายกำจัด เหล็กทั่ง | ผู้ใหญ่บ้าน หมู่ที่ ๖ |
| ๑๒ | นายธนู น้อยบ้านป่า | ผู้ใหญ่บ้าน หมู่ที่ ๗ |
| ๑๓ | นายอนุสรณ์ มากล้น | เจ้าพนักงานป้องกันและบรรเทาสาธารณภัย |
| ๑๔ | นายอาวุธ ทองแตม | นายช่างโยธา ปฏิบัติงาน รก.ผอ.กองช่าง |

**ที่ประชุม รับทราบ**

-๓-

ว่าที่ ร.ต.รักศักดิ์ รัตนเสถียร เรียนท่านประธานสภา รองประธานสภา สมาชิกสภาผู้ทรงเกียรติ และสวัสดีผู้เข้าร่วมประชุมทุกท่าน

ปลัด อบต.นาอิน ปฏิบัติหน้าที่ ครับ เมื่อวันเสาร์ที่ ๒๕ เมษายน ๒๕๖๓ ได้เกิดฟ้าฝ่าในตำบลนาอินของเรา ได้เกิดฝนฟ้าคะนอง และ

นายก อบต. นาอิน ลมกรรโชกแรง และได้เกิดฟ้าฝ่าวัวตาย ของรายนายลิ ทองก้อนแก้ว อายุ ๖๖ ปี อยู่บ้านเลขที่ ๓๖

เลขานุการสภา หมู่ที่ ๖ ต.นาอิน อ.พิชัย จ.อุตรดิตถ์ จำนวน ๒ ตัว อบต.นาอิน โดยคณะกรรมการฯ ซึ่งได้พิจารณาให้การช่วยเหลือตามระเบียบของทางราชการต่อไป

นายบุญเลิศ มากมี ครับ เรื่องที่สองที่จะแจ้งให้ที่ประชุมทราบ ตามที่นโยบายรัฐบาลได้จัดสรรงบประมาณ ๔๐ ล้านล้าน

ประธานสภาฯ บาท และเครื่องจักรจะลงพื้นที่ขุดลอก ทางชลประทานได้ประสานมาขอแจ้งให้ทางผู้นำทุกท่านให้ทราบนะครับ และผู้รับจ้างจะต้องเก็บงานให้เรียบร้อยถึงจะนำเครื่องจักรมาลงพื้นที่ที่บึงหล่มนะครับ มีแม็คโคมาประมาณ ๕ ตัว และจะมีรถสิบล้อประมาณ ๗๐-๘๐ คัน เพราะช่วงนี้เป็นช่วงฤดูฝน ขอแจ้งให้ผู้นำท้องที่ท้องถิ่นทราบนะครับ

**ที่ประชุม รับทราบ**

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลนาอิน สมัยสามัญ สมัยที่ ๑ ประจำปี พ.ศ. ๒๕๖๓ เมื่อวันที่ ๗ กุมภาพันธ์ 256๓**

นายบุญเลิศ มากมี เชิญเลขานุการสภาฯ อ่านรายงานการประชุมครั้งที่แล้ว

ประธานสภาฯ

**มติที่ประชุม** ที่ประชุมมีมติรับรองรายงานการประชุมสภาฯ สมัยสามัญ สมัยที่ ๑ ประจำปี พ.ศ. ๒๕๖๓ เมื่อวันที่ ๗ กุมภาพันธ์ พ.ศ. 256๓ **เป็นเอกฉันท์**

**ระเบียบวาระที่ 3 เรื่องเพื่อพิจารณา**

**3.1 เรื่องการพิจารณา (ร่าง) แผนพัฒนาท้องถิ่น (พ.ศ. ๒๕๖๑ – ๒๕๖๕) องค์การบริหารส่วนตำบลนาอิน เพิ่มเติม ครั้งที่ ๑ พ.ศ. ๒๕๖๓**

นายบุญเลิศ มากมี เชิญปลัดองค์การบริหารส่วนตำบลนาอิน ปฏิบัติหน้าที่ นายกองค์การบริหารส่วนตำบลนาอิน

ประธานสภาฯ ได้ชี้แจงเหตุผล ในครั้งนี้

ว่าที่ ร.ต.รักศักดิ์ รัตนเสถียร กราบเรียนท่านประธานสภา สมาชิกสภาผู้ทรงเกียรติ หัวหน้าส่วนราชการ และสวัสดีผู้เข้าร่วมประชุม

ปลัด อบต.นาอิน ปฏิบัติหน้าที่ ทุกท่าน ตามที่ งานนโยบายและแผน สำนักปลัด องค์การบริหารส่วนตำบลนาอิน ได้ดำเนินการจัดทำ

นายก อบต.นาอิน แผนพัฒนาท้องถิ่น (พ.ศ. ๒๕๖๑ – ๒๕๖๕) องค์การบริหารส่วนตำบลนาอิน เพิ่มเติม ครั้งที่ ๑ พ.ศ.

เลขานุการสภา ๒๕๖๓ โดยคณะกรรมการสนับสนุนการจัดทำแผนพัฒนาองค์การบริหารส่วนตำบลนาอินได้ประชุมและมีมติเห็นชอบเมื่อวันที่ ๕ มิถุนายน ๒๕๖๓ เวลา ๐๙:๐๐ น. และคณะกรรมการพัฒนาองค์การบริหารส่วนตำบลนาอิน ได้ประชุมการจัดทำและพิจารณาร่างแผนพัฒนาดังกล่าว เมื่อวันที่ ๕ มิถุนายน ๒๕๖๓ เวลา ๑๓:๐๐ น. แล้วนั้น สำนักปลัด จึงขออนุมัติเสนอญัตติต่อที่ประชุมสภาองค์การบริหารส่วนตำบลนาอิน เพื่อทราบและพิจารณา ร่างแผนพัฒนาท้องถิ่น (พ.ศ. ๒๕๖๑ – ๒๕๖๕) องค์การบริหารส่วนตำบลนาอิน เพิ่มเติม ครั้งที่ ๑ พ.ศ. ๒๕๖๓ ต่อไป ตามระเบียบกระทรวงมหาดไทยว่าด้วยการจัดทำแผนพัฒนาขององค์การปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ (ฉบับที่ ๓) พ.ศ. ๒๕๖๑ ข้อ ๒๒ เพื่อประโยชน์ของประชาชนการ

-๔-

เพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้ ๑.คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น ๒.คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมสำหรับขององค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ด้วย เมื่อแผนพัฒนาท้องถิ่นที่เพิ่มเติมได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบนับแต่วันที่ผู้บริหารท้องถิ่นประกาศใช้ประกอบกับ หนังสือจังหวัดอุตรดิตถ์ ที่ อต. ๐๐๒๓.๓/ว๒๑๖๕ เรื่องแนวทางการจัดทำประชาคมท้องถิ่นกรณีการเพิ่มแผนพัฒนาท้องถิ่นขององค์กรปกครองส่วนท้องถิ่นในสถานการณ์แพร่ระบาดของโรคติดต่อเชื้อไวรัสโคโรนา ๒๐๑๙ (COVID –๑๙) ลงวันที่ ๑๕ เมษายน ๒๕๖๓ เพื่อให้การจัดทำแผนพัฒนาท้องถิ่น (พ.ศ.๒๕๖๑ – ๒๕๖๕) องค์การบริหารส่วนตำบลนาอิน เพิ่มเติม ครั้งที่ ๑ พ.ศ. ๒๕๖๓ เป็นไปตามระเบียบกระทรวงมหาดไทยและหนังสือสั่งการต่าง ๆ ที่เกี่ยวข้อง เห็นควรพิจารณาอนุมัติเสนอญัตติต่อที่ประชุมสภาองค์การบริหารส่วนตำบลนาอิน เพื่อทราบและพิจารณาต่อไป ครับในส่วนของการประชุมครั้งที่แล้ว วันที่ ๗ กุมภาพันธ์ พ.ศ. ๒๕๖๓ ได้นำเรียนต่อที่ประชุมสภาว่าเราจะมีการจัดทำแผน เพิ่มเติม ครั้งที่ ๑ ในห้วงระยะเวลาของเดือนมิถุนายน ผมก็ได้ดำเนินการมอบหมายให้ผู้เกี่ยวข้องโดยตรงก็คือ นักวิเคราะห์นโยบายและแผน ซึ่งในส่วนของวันศุกร์ที่ ๕ มิถุนายน ๒๕๖๓ เราได้มีการประชุมคณะกรรมการสนับสนุนการจัดทำแผนพัฒนาท้องถิ่น เวลา ๐๙.๐๐ น. และประชุมคณะกรรมการพัฒนาองค์การบริหารส่วนตำบลนาอิน เวลา ๑๓.๓๐ ซึ่งก็ทั้ง ๒ ชุด ได้ทำการผ่านร่างแผนพัฒนาฯเป็นที่เรียบร้อยแล้วนะครับ ส่วนในเรื่องของการประชาคมตำบลนะครับ ตามระเบียบแล้วต้องมีการประชาคมตำบล แต่ได้มีหนังสือสั่งการมาจากจังหวัดอุตรดิตถ์ โดยกระทรวงมหาดไทยเพราะช่วงนี้เป็นช่วงสถานการณ์โควิดก็เลยผ่อนผันในเรื่องของประชาคม รายละเอียดที่มาที่ไปผมก็คงขอมอบให้กับนักวิเคราะห์นโยบายและแผน ได้ชี้แจงให้กับท่านสมาชิกสภาเพื่อพิจารณาและให้ความเห็นชอบต่อไปนะครับ ส่วนท่านสมาชิกหรือร่างแผนพัฒนาตัวนี้ยังเป็นร่างอยู่นะครับ ยังไม่ประกาศใช้ ถ้าท่านสมาชิกอยากจะเปลี่ยนปีจาก ๖๓ เป็น ๖๔ หรือ ๖๕ ก็ได้นะครับ เราสามารถแก้ไขเปลี่ยนแปลงได้เพราะว่าวันนี้เราเป็นการพิจารณาของแต่ละหมู่ ซึ่งมีรายละเอียดแต่ละด้านแต่ละแนวทางนะครับต่อไปขอมอบให้กับ นางสาวแพรวนภา สามงามเหล็ก นักวิเคราะห์นโยบายและแผน ได้ชี้แจงรายละเอียดให้กับท่านสมาชิกทราบต่อไป

น.ส.แพรวนภา สามงามเหล็ก กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด และสวัสดีผู้เข้าร่วม

นักวิเคราะห์นโยบาย ประชุมทุกท่าน ดิฉัน นางสาวแพรวนภา สามงามเหล็ก นักวิเคราะห์นโยบายและแผน ก็จะได้ชี้แจง

และแผน เกี่ยวกับ (ร่าง) แผนพัฒนาท้องถิ่น พ.ศ. ๒๕๖๑ – ๒๕๖๕ ตามเอกสารที่แจกไปนะค่ะ ในร่างแผนพัฒนาท้องถิ่น (พ.ศ.๒๕๖๑ – ๒๕๖๕) ประกอบไปด้วย หลักการและเหตุผล บัญชีสรุปโครงการ/กิจกรรม (แบบ ผ.๐๑) รายละเอียดโครงการพัฒนา (แบบ ผ.๐๒) โครงการที่เกินศักยภาพขององค์กรปกครองส่วนท้องถิ่น (แบบ ผ.๐๒/๒) และบัญชีครุภัณฑ์ (แบบ ผ.๐๓) รายละเอียดก็จะปรากฏอยู่ใน (ร่าง) แผนพัฒนาท้องถิ่น (พ.ศ.๒๕๖๑ – ๒๕๖๕) นะค่ะ

**มติที่ประชุม** เห็นชอบ 1๒ เสียง

ไม่เห็นชอบ - เสียง

งดออกเสียง 1 เสียง (ประธานสภา)

-๕-

**๓.๒ เรื่องการพิจารณาดำเนินการเปลี่ยนแปลงคำชี้แจงงบประมาณรายจ่ายประจำปี พ.ศ.๒๕๖๓ จากเดิม ครุภัณฑ์การเกษตร (เครื่องปั๊มน้ำซัมเมอร์ส) ขนาด ๒ แรง จำนวน ๑ เครื่อง จำนวนเงิน ๒๕,๐๐๐ บาท (-สองหมื่นห้าพันบาทถ้วน-) เปลี่ยนแปลงเป็น ครุภัณฑ์การเกษตร (-เครื่องปั๊มน้ำซัมเมอร์ส-) ขนาด ๑ แรง จำนวน ๑ เครื่อง จำนวนเงิน ๒๕,๐๐๐ บาท (-สองหมื่นห้าพันบาทถ้วน-) ปรากฏอยู่ในแผนพัฒนาท้องถิ่น (พ.ศ.๒๕๖๑-๒๕๖๕) หน้าที่ ๒๓๖ ลำดับที่ ๑๘**

นายบุญเลิศ มากมี เชิญปลัดองค์การบริหารส่วนตำบลนาอิน ปฏิบัติหน้าที่นายกองค์การบริหารส่วนตำบลนาอิน

ประธานสภาฯ ได้ชี้แจงเหตุผลในครั้งนี้

ว่าที่ ร.ต.รักศักดิ์ รัตนเสถียร กราบเรียนท่านประธานสภา สมาชิกสภาผู้ทรงเกียรติ หัวหน้าส่วนราชการ และสวัสดีผู้เข้าร่วมประชุม

ปลัด อบต.นาอิน ปฏิบัติหน้าที่ ทุกท่าน ตามที่ กองช่าง องค์การบริหารส่วนตำบลนาอิน ขออนุมัติดำเนินการเปลี่ยนแปลงคำชี้แจงงบ

นายก อบต.นาอิน ประมาณรายจ่ายประจำปี พ.ศ. ๒๕๖๓ ตามข้อบัญญัติงบประมาณรายจ่ายประจำปี พ.ศ. ๒๕๖๓

เลขานุการสภา แผนงานการพาณิชย์ งบลงทุน ค่าครุภัณฑ์ ประเภทครุภัณฑ์การเกษตร ครุภัณฑ์การเกษตร (เครื่องปั๊มน้ำซัมเมอร์ส) เพื่อจ่ายเป็นค่าจัดซื้อปั๊มน้ำซัมเมอร์สขนาด ๒ แรง จำนวน ๑ เครื่อง งบประมาณตั้งไว้ ๒๕,๐๐๐ บาท (สองหมื่นห้าพันบาทถ้วน) เนื่องด้วย กองช่าง องค์การบริหารส่วนตำบลนาอิน ขออนุมัติดำเนินการเปลี่ยนแปลงคำชี้แจงงบประมาณรายจ่ายประจำปี พ.ศ.๒๕๖๓ จากเดิม ครุภัณฑ์การเกษตร (เครื่องปั๊มน้ำซัมเมอร์ส) ขนาด ๒ แรง จำนวน ๑ เครื่อง จำนวนเงิน ๒๕,๐๐๐ บาท (-สองหมื่นห้าพันบาทถ้วน-) เปลี่ยนแปลงเป็น ครุภัณฑ์การเกษตร (-เครื่องปั๊มน้ำซัมเมอร์ส-) ขนาด ๑ แรง จำนวน ๑ เครื่อง จำนวนเงิน ๒๕,๐๐๐ บาท (-สองหมื่นห้าพันบาทถ้วน-) ข้อกฎหมาย ระเบียบกระทรวงมหาดไทยว่าด้วยวิธีงบประมาณองค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติม (ฉบับที่ ๒ และ ๓ ) พ.ศ. ๒๕๔๓ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดครุภัณฑ์ ครุภัณฑ์การเกษตร ปริมาณ คุณภาพ หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ต่อไป

**มติที่ประชุม** เห็นชอบ 1๒ เสียง

ไม่เห็นชอบ - เสียง

งดออกเสียง 1 เสียง (ประธานสภา)

**ระเบียบวาระที่ ๔ เรื่องอื่น ๆ (ถ้ามี)**

นายบุญเลิศ มากมี ครับ ในวาระอื่น ๆ ครั้งนี้ ขอเชิญส่วนราชการก่อนนะครับ ขอเชิญ รพ.สต. นาอิน ครับ

ประธานสภาฯ

นางศรีไพร จันทร์เยี่ยม กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด ปฏิบัติหน้าที่ นายก

พยาบาลวิชาชีพ และสวัสดีผู้เข้าร่วมประชุมทุกท่าน ในส่วนของโรงพยาบาลส่งเสริมสุขภาพตำบลนาอิน พอดีว่าต้องขอ

รก.ผอ.รพ.สต.นาอิน อนุญาตก่อนนะค่ะ ในช่วงสถานการณ์โควิดที่ผ่านมา แต่ตอนนี้เริ่มคลี่คลายแล้ว แต่เราก็ต้องป้องกันตัวเรา ใส่แมส ล้างมือบ่อย ๆ และตอนนี้เริ่มมีฝนตกลงมาแล้วปีนี้ในเรื่องของโรคไข้เลือดออก ระบาด ๑ ปี เว้นไป ๒ ปี และคาดว่าจะมีการระบาดอีก แต่ตำบลนาอินของเรายังไม่เกิดเพราะว่าบ้านเราค่อนข้างแล้ง มีการควบคุมป้องกันโรคไข้เลือดออก และได้ประสานผู้ช่วยเจ้าพนักงานสาธารณสุขชุมชนขององค์การบริหารส่วนตำบลนาอิน ว่าก่อนโรงเรียนเปิดเราน่าจะมีการควบคุมสักครั้งนึง พอดีวันนี้มีท่านผู้อำนวยการโรงเรียนนาอินวิทยาคมและคณะครูโรงเรียนแหลมนกแก้วมาเข้าร่วมประชุมด้วย น่าจะประมาณกลาง ๆ เดือนนะค่ะ เราจะรณรงค์โดยมีการพ่นหมอกควันป้องกันลูกน้ำยุงลาย ขอแจ้งให้ทุก ๆ ท่าน ทราบนะค่ะ ทางโรงพยาบาลส่งเสริมสุขภาพตำบลนาอินก็มีเรื่องแจ้งให้ทราบเพียงเท่านี้ค่ะ ขอบคุณค่ะ

-๖-

นายบุญเลิศ มากมี ครับ ขอขอบคุณทางโรงพยาบาลส่งเสริมสุขภาพตำบลนาอิน ต่อไปเชิญ โรงเรียนนาอินวิทยาคมครับ

ประธานสภาฯ

นางณัฏฐา อุ่นแก้ว กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด และสวัสดีผู้เข้าร่วม

ผอ.รร.นาอินวิทยาคม ประชุมทุกท่าน ดิฉัน นางณัฏฐา อุ่นแก้ว ผู้อำนวยการโรงเรียนนาอินวิทยาคม ช่วงนี้นะค่ะคือทางโรงเรียนกำลังพัฒนาเนื่องจาก ๑.สถานการณ์โควิด ทางสำนักงานเขตพื้นที่เน้นมามากก็อยากจะขอความร่วมมือจาก รพ.สต.นาอิน ส่วนหนึ่งนะค่ะ ๒.เตรียมความพร้อมรับการประเมิน สมศ.รอบ ๔ ซึ่งเป็นการเตรียมความพร้อมและมีทางหน่วยงานสาธารณสุขจะมาตรวจเยี่ยมโรงเรียนเราด้วย ในการเกิดโรคระบาดไวรัสโควิด ซึ่งแม้ตอนนี้สถานการณ์เริ่มคลี่คลายลงแล้ว แต่ทาง สพฐ.ก็จะเน้นย้ำเรื่องนี้มากนะค่ะ ถ้าไม่มีอะไรเร่งด่วนก็จะขออนุญาตกลับโรงเรียนก่อนนะค่ะ ขอบคุณค่ะ

นายบุญเลิศ มากมี ครับ ต่อไปเชิญ โรงเรียนแหลมนกแก้ว ครับ

ประธานสภาฯ

นายเอนก พลอยเล็ก กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด และสวัสดีผู้เข้าร่วม

ครู รร.แหลมนกแก้ว ประชุมทุกท่าน กระผม นายเอนก พลอยเล็ก ครูโรงเรียนแหลมนกแก้ว ในส่วนของโรงเรียนแหลมนกแก้วตอนนี้ก็พัฒนาโรงเรียน เปลี่ยนฝาอาคารเป็นฝาไม้สัก และก็เสนอโครงการกระตุ้นเศรษฐกิจ ไม่แน่ใจว่าจะได้หรือไม่ การเปลี่ยนฝาอาคารไม้ของเราทั้งหมด และตามปกติปีนี้ทางโรงเรียนแหลมนกแก้วเป็นเจ้าภาพกีฬากลุ่ม ซึ่งก็ในส่วนนี้ขอความอนุเคราะห์จากองค์การบริหารส่วนตำบลนาอินนะครับ คือเป็นเจ้าภาพหลักซึ่งในอนาคตข้างหน้าเราก็ไม่รู้ว่าจะเกิดอะไรขึ้น จะจัดได้หรือไม่ ยังไงก็ขอความอนุเคราะห์จากองค์การบริหารส่วนตำบลนาอินและสมาชิกสภาทุกท่าน เป็นกิจกรรมหนึ่งของตำบลนาอินเรา สร้างความสามัคคี สร้างความสนุกสนานให้กับเด็กในสองตำบลก็คือ นาอิน บ้านโคน และไม่กี่วันโรงเรียนก็จะเปิดแล้วทางโรงเรียนก็เตรียมมาตรการป้องกันโรคระบาดตามกระบวนการของทางสาธารณสุขเพื่อให้เด็ก ๆ เปลี่ยนพฤติกรรมใหม่เป็น New Normal รู้จักรับมือกับสิ่งใหม่ๆที่จะเกิดขึ้นบนโลกใบนี้ ซึ่งไม่รู้ว่าจะเกิดเมื่อไร อันนี้ในส่วนของโรงเรียนครับ ขอบคุณครับ

นายบุญเลิศ มากมี ครับ ขอขอบคุณ คุณครูเอนก พลอยเล็ก ตัวแทน ผอ.รร.แหลมนกแก้ว ต่อไปขอเชิญผู้บริหารครับ

ประธานสภาฯ

ว่าที่ ร.ต.รักศักดิ์ รัตนเสถียร เรียนท่านประธานสภา รองประธานสภา สมาชิกสภาผู้ทรงเกียรติ และสวัสดีผู้เข้าร่วมประชุมทุกท่าน

ปลัด อบต.นาอิน ปฏิบัติหน้าที่ ในส่วนของคุณหมอศรีไพร จันทร์เยี่ยม ในเรื่องของการป้องกันโรคไข้เลือดออก อบต.นาอิน ของเราได้

นายก อบต.นาอิน จัดซื้อน้ำยาพาราไธออนและทรายอะเบทและสนับสนุนน้ำมันเชื้อเพลิง ในเรื่องของการป้องกันและ

เลขานุการสภา แก้ไขปัญหาโรคไข้เลือดออก ในส่วนของโรงเรียนแหลมนกแก้ว เรื่องของการเป็นเจ้าภาพกีฬา อบต. ก็คงตั้งไว้เหมือนเดิมนะครับ ในอนาคตสถานการณ์โควิดรวมกลุ่มเล่นกีฬาปีนี้ไม่ได้ ปีหน้าก็ได้นะครับ ทางโรงเรียนนาอินวิทยาคมอยากให้ อบต.ช่วยเหลืออะไรก็ประสานเจ้าหน้าที่ได้เลยนะครับขอบคุณครับ

นายบุญเลิศ มากมี ครับ ขอขอบคุณ คุณหมอศรีไพร จันทร์เยี่ยม ผอ.ณัฏฐา อุ่นแก้ว และคุณครูเอนก พลอยเล็ก ที่ได้มา

ประธานสภาฯ เข้าร่วมประชุมสภาในวันนี้นะครับ ขอขอบคุณมากครับ ต่อไปขอเชิญ กำนัน ครับ

นายเดียว เขียวดี กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด และสวัสดีผู้เข้าร่วม

กำนันตำบลนาอิน ประชุมทุกท่านนะครับ เมื่อสักครู่ คุณบุญส่ง ตัวแทนภาคประชาชน ท่านได้ประสานมาเกี่ยวกับโครงการเขื่อนทดน้ำผาจุก ซึ่งโครงการน่าจะลงเร็ว ๆ นี้ เพราะว่าผู้รับเหมาจะเริ่มทำสัญญา ท่านก็

-๗-

ประสานมาว่าสถานที่ที่ทิ้งดิน ทีนี้มันก็เป็นประเด็นชาวบ้านเริ่มหว่านข้าว ทำนา ส่วนบริเวณที่ทิ้งดินด้านนอก ถ้าโครงการนานมาก็จะเสียเวลาการทำเกษตร ขอแจ้งให้ที่ประชุมทราบครับ และอีกเรื่องหนึ่งก็มีสำนักงานปศุสัตว์อำเภอ แจ้งประชาสัมพันธ์หอกระจ่ายข่าวตามบ้าน เนื่องจากสำนักงานปศุสัตว์อำเภอจะทำการแจกจ่ายวัคซีนป้องกันโรคปากเท้าเปื่อยในโคกระบือให้แก่เกษตรกรผู้เลี้ยงโคกระบือตำบลนาอิน วันที่ ๑๖ มิถุนายน ๒๕๖๓ ที่วัดนาอิน อยากให้ทุกท่านประชาสัมพันธ์ให้กับเกษตรกรผู้เลี้ยงโคกระบือทราบด้วยครับ ขอบคุณครับ

นายบุญเลิศ มากมี ครับ ขอขอบคุณ ท่านกำนันเดียว เขียวดี มาก ๆ นะครับ ต่อไปเชิญ ผู้บริหาร ครับ

ประธานสภาฯ

ว่าที่ ร.ต.รักศักดิ์ รัตนเสถียร เรียนท่านประธานสภา รองประธานสภา สมาชิกสภาผู้ทรงเกียรติ และสวัสดีผู้เข้าร่วมประชุมทุกท่าน

ปลัด อบต.นาอิน ปฏิบัติหน้าที่ ในส่วนของเรื่องอื่น ๆ ผมมีเรื่องที่จะประสานสมาชิก ๒ เรื่องนะครับ ๑.เรื่องการจัดทำร่างข้อบัญญัติ

นายก อบต.นาอิน ปี ๒๕๖๔ ที่ท่านสมาชิกได้รับงบประมาณ หมู่ละ ๔๐๐,๐๐๐ บาท นะครับ เมื่อสัปดาห์ที่แล้ว ผมได้

เลขานุการสภา ประชุมหัวหน้าส่วนได้แจ้งนโยบายในการจัดทำร่างข้อบัญญัติแล้วจะได้ตรวจสอบนะครับ ผมจะรบกวนท่านสมาชิกให้ช่วยดูแผนพัฒนาของแต่ละหมู่ โครงสร้างพื้นฐาน เรื่องถนนหนทาง แหล่งน้ำ ไฟฟ้า และเรื่องอื่น ๆ ผมขอรบกวนท่านสมาชิกให้เอาเอกสารโดยการถ่ายหน้าโครงการปีนั้น ๆ มาให้นักวิเคราะห์นโยบายและแผน เช่น ของหมู่ ๗ จะทำโครงการอะไรก็ให้ดูแผนและถ่ายโครงการมาให้นักวิเคราะห์นโยบายและแผนประสานกับกองช่างออกแบบประมาณการและวางแผนรองรับข้อบัญญัติปี ๖๔ นะครับ ข้อบัญญัติงบประมาณรายจ่ายให้เสนอภายในวันที่ ๑๕ สิงหาคม ของทุกปี การเตรียมการก็มีประมาณหนึ่งเดือนครึ่ง ผมอยากจะทำร่างข้อบัญญัติให้จบให้เสร็จเลยนะครับ ภายในวันที่ ๑๕ กรกฎาคม ๒๕๖๓ เพื่อให้ทางหัวหน้าส่วนราชการได้มาเช็ครายละเอียดโดยอีกครั้งนึงเพื่อจะได้ข้อสรุปที่ชัดเจนจะได้เสนอสภาเพื่อรับทราบภายในต้นเดือนสิงหาเลยนะครับ เพื่อความรวดเร็ว สรุปแบบนี้นะครับ รบกวนทางสมาชิกทุกหมู่เลยนะครับ ให้ถ่ายหน้าแผนที่ท่านจะดำเนินการพัฒนาในหมู่บ้านของท่าน งบประมาณหมู่ละไม่เกิน ๔๐๐,๐๐๐ บาท นะครับ เรื่องที่ ๒ ผมขอนำเรียนท่านสมาชิกนะครับว่า ต้นปีหน้าจะมีการเลือกตั้ง ผมว่าจะขอเครื่องจักร อบจ. มาพัฒนาเส้นทางตำบลนาอินของเราทุกหมู่บ้าน ที่ผมมาอยู่ที่นี่ก็สองสามปีก็ได้มีการพัฒนาเส้นทางโดยประสานผ่านทางท่านรองฯชลิต ก็พัฒนาประมาณ ๙๐ % เพื่อให้ทาง อบจ. ดำเนินการของเราเป็นตำบลแรกที่ได้เสนอไปต้นปีงบประมาณขอโครงการ หมู่ละ ๑ โครงการ เป็นการซ่อมแซมปรับปรุงถนนลูกรังนะครับ ขอบคุณครับ

นายบุญเลิศ มากมี ครับ ขอบคุณ ท่านปลัด อบต.นาอิน ต่อไปขอเชิญหัวหน้าส่วนราชการก่อนเลยนะครับ ขอเชิญ

ประธานสภาฯ คุณเยาวมาลย์ คงนุ่น รก.ผอ.กองคลัง ครับ

นางเยาวมาลย์ คงนุ่น กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

รก.ผอ.กองคลัง และสวัสดีผู้เข้าร่วมประชุมทุกท่าน ดิฉัน นางเยาวมาลย์ คงนุ่น รก.ผอ.กองคลัง ขอชี้แจงเกี่ยวกับเรื่อง

การเบิกจ่ายเงินเดือนของท่านสมาชิกนะค่ะ เนื่องจากว่าระบบ E-Laas ได้มีการปรับปรุงใหม่เกี่ยว

กับการเบิกจ่ายเงินเดือน ฉะนั้นปัจจุบันมีปัญหาคือของสมาชิกที่มีเงินฝากในธนาคารกรุงเทพ เมื่อก่อนถ้าไม่เปลี่ยนระบบเราจะเป็นเช็คและโอนเข้าบัญชีของท่านโดยตอนนั้นจะสามารถรันนิ่งได้เลย เขาเปลี่ยนระบบใหม่เป็นระบบเดิมนะค่ะ ของเราเป็นเช็คสั่งจ่ายของธนาคารกรุงไทย แล้วสมาชิกจะมี ๖ ท่านที่เป็นธนาคารกรุงเทพ ดังนั้นเราไม่สามารถจ่ายเป็นชื่อของท่านได้ ทางเราต้องนำเงินไปฝาก

-๘-

ธนาคารกรุงเทพแล้วจึงถอนเป็นเงินสดออกมา เราเขียนเช็คสั่งจ่ายเป็นธนาคารกรุงไทยเป็นเงินสดออกมาเพื่อนำฝากธนาคารกรุงเทพของท่านสมาชิก ฉะนั้นจะทำให้ล่าช้าและเสี่ยงต่อการเบิกจ่าย อยากจะแนะนำให้ท่านสมาชิกไปเปิดบัญชีของธนาคารกรุงไทย ภายในวันพฤหัสบดีนี้นะค่ะ เพื่อที่กองคลังจะได้วางฎีกาภายในวันศุกร์นี้ ทางกองคลังก็ขอชี้แจงเพียงเท่านี้ค่ะ ขอบคุณค่ะ

นายบุญเลิศ มากมี ครับ ต่อไปเชิญ คุณปรียาวรรณ โตเปลี่ยน รก.ผอ.กองสวัสดิการฯ

ประธานสภาฯ

น.ส.ปรียาวรรณ โตเปลี่ยน กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

นักพัฒนาชุมชน ปฏิบัติการ และสวัสดีผู้เข้าร่วมประชุมทุกท่านนะค่ะ สำหรับกองสวัสดิการฯ ขออนุญาตแจ้งโครงการสร้างบ้าน

รก.ผอ.กองสวัสดิการฯ หรือซ่อมแซมบ้าน ขอรับงบประมาณจากศูนย์บริการคนพิการ พมจ.อุตรดิตถ์ จำนวน ๒๒ หลัง ๆ ละ ๒๐,๐๐๐ บาท ตอนนี้ได้ผ่านการอนุมัติแล้วนะค่ะ รองบประมาณในการจัดสรรในการซ่อมแซมบ้านนะค่ะ ขออนุญาตอ่านรายชื่อผู้ที่ได้รับเลยนะค่ะ

1. นางบัวหลวง สุขคำภา หมู่ที่ ๓ ห้องน้ำ ห้องครัว
2. นางประนอม เม่นอยู่ หมู่ที่ ๕ ห้องน้ำคนพิการ
3. นางมะลิวัลย์ แป้นเพ็ชร์ หมู่ที่ ๕ ห้องน้ำคนพิการ
4. นายสังเวย อิ่มเพ็ง หมู่ที่ ๕ ห้องน้ำคนพิการ
5. นางถุงเงิน เกิดขำ หมู่ที่ ๒ ฝาบ้าน ห้องน้ำ
6. นางเหลือ สุขเกษม หมู่ที่ ๒ ห้องน้ำคนพิการ
7. นางสีสมปอง บุตรบุญ หมู่ที่ ๕ ห้องน้ำคนพิการ
8. นายนอง กาดกอเสริม หมู่ที่ ๕ ห้องน้ำคนพิการ
9. นายประกาย เขียวดี หมู่ที่ ๓ ห้องสำหรับไข้ติดเตียง
10. นางสร้อยม่าน อิ่มเพ็ง หมู่ที่ ๓ โครงสร้างบ้านใหม่
11. นางสายชาล น้อยคง หมู่ที่ ๔ เปลี่ยนหลังคาบ้าน
12. นางบัวหลวง เม่นอยู่ หมู่ที่ ๕ ห้องน้ำคนพิการ
13. นางยุพา เหล็กสิงห์ หมู่ที่ ๑ เปลี่ยนหลังคาบ้าน
14. นางทิพยา น้อยรอด หมู่ที่ ๓ เปลี่ยนหลังคาบ้าน
15. นายนอบ จีนย้าย หมู่ที่ ๕ โครงสร้างบ้านใหม่
16. นายหล่อน ปานรุ่ง หมู่ที่ ๖ เปลี่ยนหลังคาบ้าน
17. นางเด็ดดวง อุ่ยเจริญพงศ์ หมู่ที่ ๖ ประตู หน้าต่าง
18. นางเรียม อุตะมะ หมู่ที่ ๔ เปลี่ยนฝาบ้าน
19. นางจันทร์ เหล็กทั่ง หมู่ที่ ๕ ห้องน้ำคนพิการ
20. นายชม้อน ตุ่นพรมมา หมู่ที่ ๔ ห้องน้ำคนพิการ
21. นางหน่วย ฉายลี หมู่ที่ ๒ หน้าต่าง ประตู ห้องครัว
22. นางสมบัติ บุญมีโพธิ์ หมู่ที่ ๒ โครงสร้างบ้านใหม่

ซึ่ง จ่าเอกระพิน ดำสนิท เจ้าพนักงานพัฒนาชุมชน ได้ออกสำรวจเป็นที่เรียบร้อยแล้วนะค่ะ ก็ของบประมาณจาก พมจ.อุตรดิตถ์ สำหรับในปี ๒๕๖๔ ถ้าท่านสมาชิกมีเสนอรายชื่อมาก็สามารถแจ้งได้ที่กองสวัสดิการฯได้เลยนะค่ะ จะได้นำเรื่องของบประมาณจากศูนย์บริการคนพิการต่อไปค่ะ

-๙-

เรื่องที่ ๒ ขอแจ้งยอดเงินคงเหลือที่ได้รับของนางสุด เสือโห้ เงินช่วยเหลือที่โอนเข้าบัญชี ณ ปัจจุบัน ของวันที่ ๕ มิถุนายน ๒๕๖๓ ยอดเงินคงเหลือ ๒๘๒,๘๗๑ บาท ซึ่งเราเบิกจ่ายเงินให้กับ นายรันทม เสือโห้ ทุกเดือน ๆ ละ ๕,๐๐๐ บาท นะค่ะ ขอบคุณค่ะ

นายบุญเลิศ มากมี ครับ ขอบคุณ คุณปรียาวรรณ โตเปลี่ยน นักพัฒนาชุมชน ปฏิบัติการ รก.ผอ.กองสวัสดิการฯ

ประธานสภาฯ ต่อไปเชิญ กองช่าง ครับ

นายอาวุธ ทองแตม กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

นายช่างโยธา และสวัสดีผู้เข้าร่วมประชุมทุกท่าน งานกองช่างมีเรื่องที่จะแจ้งให้ท่านสมาชิกทราบ บางเรื่องอาจจะ

รก.ผอ.กองช่าง ตรงกับท่านสมาชิกที่กำลังจะพัฒนาในหมู่ของท่าน เป็นโครงการของรัฐบาลทางกองช่างก็ได้ส่งไปแล้วจำนวน ๑๐ โครงการ จะได้หมดหรือไม่ก็ขึ้นอยู่กับรัฐบาลจะพิจารณานะครับ โครงการที่น่าจะไม่ได้ก็คือโคมไฟโซล่าเซลล์ โครงการนี้น่าจะไม่ได้นะครับ เพราะว่ามันไม่ตรงกับนโยบายกระตุ้นเศรษฐกิจของรัฐบาล เรื่องที่ ๒ โครงการเกี่ยวกับข้อบัญญัติตอนนี้เราเหลืออยู่ ๔ โครงการที่ยังไม่ได้ทำ ที่ผมยังไม่ทำราคากลางเพราะว่าชาวงนี้เป็นช่วงภัยแล้ง ผมเลยขอแก้ไขปัญหาภัยแล้งก่อนนะครับ ส่วนเรื่องโครงการก็มีหมู่ ๓ กับ หมู่ ๗ เป็นรางระบายน้ำ หมู่ที่ ๖ เป็นถนนคอนกรีต และหมู่ที่ ๒ เป็นถนนลูกรัง โครงการ ๔ โครงการนี้เราทำช่วงไหนก็ได้ ผมก็เลยเคลียร์ทำช่วงแล้งก่อนนะครับ ขอให้หมดเดือนนี้ก่อน แล้วผมจะเริ่มดำเนินการต่อเลยนะครับ เรื่องที่ ๓ เรื่องเจาะบ่อบาดาลที่มีคำถามเข้ามาว่า เจาะแล้วทำอย่างไรต่อ ตอนนี้เราได้ตรวจบ่อบาดาลเสร็จแล้วจำนวน ๒๑ บ่อ บ่อที่ดีที่สุดก็คือบ่อในพื้นที่ของ ส.อบต.ปรีชา สะสิม เป็นบ่อที่มีน้ำดีที่สุด สภาพน้ำดีที่สุด และเรื่องตรวจมิเตอร์น้ำ ผมลงตรวจในซอย ผมลองตรวจ ๖ หลัง เจอ ๔ หลัง ผู้ลักใช้น้ำ ถ้าผมตรวจทั้งตำบล ผมไม่เจอครึ่งตำบลเลยเหรอครับ ถ้ายังไงแล้วผมก็ขอฝากท่านสมาชิกช่วยประชาสัมพันธ์ให้กับชาวบ้านทราบด้วยนะครับ ว่าจะมีการลงตรวจมิเตอร์น้ำ และเรื่องโครงการที่เกี่ยวกับในอ่างเก็บน้ำชำนาคที่ทางกรมทรัพยฯได้เข้ามาดูโครงการที่ขุดลอกอ่างชำนาค ได้ติดต่อประสานงานแล้วว่าถ้ายังมีความต้องการก็ให้ทำหนังสือเข้าไป แต่เรื่องที่ทิ้งดินเขาให้แน่นอนมั้ยว่าทิ้งตรงไหน ทิ้งได้หรือป่าว เพราะว่าโครงการที่ขุดอ่างชำนาคของอำเภอนะครับ ประมาณแสนกว่าคิว ขนาดแสนสามคิวยังเป็นภูเขา ชาวบ้านยอมมั้ย ถ้ายังไงจะยื่นเรื่องเข้าไปเลยนะครับ ทางกองช่างก็มีเรื่องชี้แจงเพียงเท่านี้ครับ ขอบคุณครับ

นายบุญเลิศ มากมี ครับ ขอขอบคุณ คุณอาวุธ ทองแตม นายช่างโยธา รก.ผอ.กองช่าง

ประธานสภาฯ

นายวิเชษฐ์ ปัญญาวิกิจตระกูล ครับ ผมขอต่อจากนายช่างโยธา อ่างเก็บน้ำชำนาคก็ได้ประสานกับช่างเกมส์ และช่างเกมส์ก็ได้ชี้แจง

หัวหน้าสำนักปลัด ไปเมื่อสักครู่นะครับ งบประมาณในการขุดได้ก็ประมาณ ๓๐ กว่าล้าน พื้นที่ก็หลายสิบไร่ ก็จะมีเจ้าหน้าที่เข้ามาสำรวจ บังเอิญว่าช่วงนั้นก็ติดช่วงโควิดก็เลยไม่ได้ประชาคมหมู่บ้าน ปีนี้ก็เลยไม่ทันจริง ๆ ครับ แต่ว่าปีหน้าได้ ฉะนั้นเราต้องทำหนังสือจากท้องถิ่นไปนะครับ เพราะว่าเขาจะได้เอาบรรจุไว้ในแผนพัฒนา เพราะว่าปีนี้เขาขอไปแล้ว เพราะฉะนั้นเราจะได้ทำหนังสือส่งไปครับ

นายบุญเลิศ มากมี ครับ หัวหน้าส่วนมีอะไรอีกมั้ยครับ ถ้าไม่มีผมขอ หมู่ ๑ ก่อนเลยนะครับ ขอเชิญ หมู่ ๑ ครับ

ประธานสภาฯ

นายสุรเชษฐ์ แป้นเพ็ชร์ กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ ๑ และสวัสดีผู้เข้าร่วมประชุมทุกท่าน ผมนายสุรเชษฐ์ แป้นเพ็ชร์ สมาชิกสภาองค์การบริหารส่วนตำบล

-๑๐-

นาอิน หมู่ที่ ๑ คือแบบนี้ครับ ผมก็ไม่มีปัญญาอะไรนะครับ คือระบบน้ำประปานะครับ ไหลบ้างไม่ไหลบ้าง แต่ผมก็เห็นเจ้าหน้าที่ อบต.ของเราก็ไปเติมน้ำแท้งค์ประปาทุกวัน ๆ ละ ๑ เที่ยวครับ และโครงการเจาะบ่อบาดาลงบประมาณของอำเภอ หมู่ละ ๓ บ่อ ขอเรียนท่านผู้บริหารนะครับ คือว่าผู้ใหญ่วันชัย แก้ปัญหาบรรเทาทุกข์ให้กับชาวบ้าน หมู่ที่ ๑ ก็เลยยืมซัมเมอร์สของเสี่ยบังมาลงบ่อบาดาลบ่อป่าแดงเพื่อดึงน้ำให้กับชาวบ้าน หมู่ที่ ๑ ได้ใช้ก่อน และผมขอเพิ่มเติมแผนพัฒนาขอนำเรียนกับทางนักวิเคราะห์นโยบายและแผน วางท่อเวลาแล้งก็แล้ง เวลาฝนตกน้ำจะได้ไหลลงท่อไปลงสระน้ำ อยากได้เอาเข้าแผนไว้นะครับ

นายบุญเลิศ มากมี ครับ ต่อไปเชิญ ส.อบต.รัตดา อินอิว ครับ

ประธานสภาฯ

นางรัตดา อินอิว กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต.หมู่ที่ ๑ และสวัสดีผู้เข้าร่วมประชุมทุกท่าน ดิฉันนางรัตดา อินอิว สมาชิกสภาองค์การบริหารส่วนตำบลนาอิน หมู่ที่ ๑ ค่ะ ก็อยากทราบเรื่องบ่อบาดาลที่เพิ่งเจาะใหม่ ก็คือว่าท่านผู้ใหญ่ให้ดิฉันติดต่อกับกองช่างว่าของบประมาณซื้อซัมเมอร์สมาลงบ่อได้มั้ย และก็จะขอเป็นของหมู่บ้าน เพื่อให้ชาวบ้านได้ปั๊มน้ำได้ใช้น้ำอุปโภค บริโภคในครัวเรือน

นายบุญเลิศ มากมี ต่อไปเชิญ หมู่ที่ ๒ ครับ รองประธานสภา

ประธานสภาฯ

นายตวย ทองคำ กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

รองประธานสภา และสวัสดีผู้เข้าร่วมประชุมทุกท่าน กระผม นายตวย ทองคำ สมาชิกสภาองค์การบริหารส่วนตำบล

นาอิน หมู่ที่ ๒ ตำแหน่งรองประธานสภา ในวาระอื่น ๆ ก็เกี่ยวกับพี่น้องชาวบ้านของเรานี่ละครับ เรื่องแรกก็คือ ประปาตัวใหญ่ก็เลยปรึกษากับท่านผู้บริหาร ถ้าตัวนี้เสร็จชาวบ้านก็จะได้ใช้อุปโภค ปรากฏว่าปัจจุบันนี้น้ำมาจากอ่างอย่างไรก็ไปถึงโอ่งอย่างไรเช่นนั้น ข้นมากก็ไม่รู้สาเหตุเหมือนกัน หรือเป็นที่ระบบประปาด้วยตะกอนมันอยู่ในถังมากเกินไป เรื่องที่ ๒ ปัญหาก็รวม ๆ รถน้ำครับ แต่ว่าตอนนี้รถน้ำเราใช้มากันเยอะใช้มานาน รถน้ำของเรามันคันเล็ก ๖ ล้อ แต่ว่าอนาคตข้างหน้า อยากให้เป็นรถคันใหญ่ ขนาด ๑๐ ล้อ เพราะว่าตอนนี้สอบถามเจ้าหน้าที่รถน้ำของเรากำลังซ่อมอยู่ ใช้ไม่ได้นะครับ เรื่องที่ ๓ ตอนนี้ผมอยากฝากฝังเรื่องธนาคารน้ำใต้ดิน ฝากท่านประธานไปถึงกองช่างและฝ่ายบริหาร อยากให้น้ำมันใสพอที่จะดึงน้ำที่สระบึงหล่มวันละ ๓ รอบ แต่ว่าช่วงนี้ดินหล่มรถมันลงไปไม่ได้ เอาน้ำมาใส่ประปาดึงขึ้นหอสูงและจะได้แจกจ่ายให้กับชาวบ้าน ประปาในส่วนของหมู่ที่ ๓ ตอนนี้ไม่มีปัญหาละ เมื่อสักครู่ก็ได้มีการเสนอโครงการที่จะพัฒนาแต่มีหลายโครงการและถนนแต่ละเส้นก็ไม่เหมือนกันนะครับ ไปทางนี้บ้างเส้นนี้บ้างนะครับ ขอบคุณครับ

ว่าที่ ร.ต.รักศักดิ์ รัตนเสถียร ครับ ข้อ ๑ และ ข้อ ๓ ผมขอให้กองช่างตอบนะครับ ผมขอตอบข้อ ๒ เรื่องรถน้ำนะครับ ก็คือรองฯ

ปลัด อบต.นาอิน ปฏิบัติหน้าที่ ตวยได้นำเสนอรถน้ำ ถ้าจะให้ซื้อก็คงจะเป็นปีหน้านะครับ เพราะตอนนี้เขาจะเอาใส่ข้อบัญญัติไม่ได้

นายก อบต.นาอิน เพราะจะกระทบงบประมาณหมู่ละ ๔๐๐,๐๐๐ บาท แต่ถ้าเราไม่เอามาพัฒนาเราก็สามารถซื้อรถน้ำ

เลขานุการสภา ได้นะครับ ก็จะหาวิธีให้ ถ้าปีหน้ามีนายกมาจากการเลือกตั้งเรียบร้อยแล้ว เราจะซื้อรถน้ำอย่างเดียวก็ได้นะครับ ถ้ามีเงินเหลือนะครับเราจะได้ตั้งรายการใหม่เพื่อเอาไว้ซื้อรถน้ำ ในส่วนเรื่องน้ำ หมู่ที่ ๓

-๑๑-

น่าจะไม่มีปัญหาเพราะเจาะบ่อบาดาลแล้ว สองบ่อนะครับ แต่จะมีปัญหาอุปกรณ์เล็ก ๆ น้อย ๆ เดี๋ยวกองช่างก็จะดำเนินการให้ เพราะว่าน้ำน่าจะพอใช้นะครับ ตรงประปาสามแยก ผมก็ได้พูดคุยปรึกษากับหัวหน้าส่วนราชการว่าจะเจาะบ่อบาดาลเพิ่มอีกหนึ่งบ่อ ในส่วนน้ำหมู่ที่ ๒ และหมู่ที่ ๖ ก็ได้ให้รถน้ำเติมประปาเพิ่มวันละ ๓ เที่ยว ส่วนประเด็นอีกเรื่องหนึ่งเรามีบ่อน้ำบาดาลของหมู่ที่ ๖ ก็ดึงมาใช้ ผมก็ได้ไปดูกับประธานสภาและน้อง ๆ กองช่างหลาย ๆ คน น้ำใสมาก ก็เลยมีแนวคิดว่าจะเจาะอีกหนึ่งบ่อเพื่อแก้ไขปัญหาแบบยั่งยืน และให้ชาวบ้าน หมู่ที่ ๒ และหมู่ที่ ๖ ได้มีน้ำใช้อย่างเพียงพอ ก็ขอนำเรียนไว้เพียงเท่านี้ ให้กองช่างได้พูดถึงแนวทางและวิธีการแก้ไขปัญหาของหมู่ที่ ๒ และหมู่ที่ ๖ ขอเชิญกองช่างครับ

นายอาวุธ ทองแตม ครับ ก็ตอนนี้น้ำในอ่างไม่ได้ใช้ เพราะมันข้น มันแดง ปริมาณน้ำมันอยู่ที่ก้นอ่างครับ และก็มีชาวบ้าน

นายช่างโยธา ไปลงหาปลา ทำให้น้ำมันขุ่น และอีกปัญหาหนึ่งก็คือ เรื่องกระบือ เราจะทำอย่างไรไม่ให้เขาลงได้ ผม

รก.ผอ.กองช่าง ก็เลยย้ายเครื่องมาสูบที่สระวังหว้า สูบได้สองอาทิตย์ก็แห้งอีก ตอนนี้น้ำก็หมดแล้ว น้ำที่มันขุ่น ๆ แดง ๆ คือน้ำที่มันใกล้จะแห้ง ตอนนี้ใช้น้ำบาดาลและได้ขอความอนุเคราะห์บ้านหลังท้ายพ่วงกระแสไฟฟ้าเพื่อดึงน้ำมาจากบ่อบาดาลมายังสระสามแยกเพื่อนำน้ำมาผลิตประปาแจกจ่ายให้กับชาวบ้านหมู่ที่ ๒ และหมู่ที่ ๖ ระหว่างรอการไฟฟ้ามาขยายเขตไฟฟ้าให้เรา และกลางคืนเราดึงน้ำไม่ได้เพราะว่ามันจะกระชากไฟเพราะบ้านเขาเปิดแอร์เวลากลางคืน เราก็สูบได้เวลากลางวันครับ แต่โครงการธนาคารน้ำใต้ดินและในบึงหล่มตอนนี้มันไปทับซ้อนหลายหน่วยงาน รวมทั้ง อบจ. ชลประทาน ผมอยากให้โครงการนี้ให้เสร็จก่อนแล้วค่อยวางแผนโครงการของเราครับ

นายบุญเลิศ มากมี ครับ ต่อไปเชิญ หมู่ที่ ๓ ครับ

ประธานสภาฯ

นายวิทยา เม่นอยู่ กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ที่ ๓ และสวัสดีผู้เข้าร่วมประชุมทุกท่าน กระผม นายวิทยา เม่นอยู่ สมาชิกสภาองค์การบริหารส่วนตำบลนาอิน หมู่ที่ ๓ ครับ หมู่ที่ ๓ ก็มีอยู่เรื่องเดียวนะครับ เรื่องน้ำ พูดไปพูดมาก็เป็นห่วงเหมือนกันนะครับ ฝนก็ไม่ตก ก็ยังเป็นห่วงกันอยู่ น้ำใต้ดินก็ไม่มี ทำธนาคารน้ำใต้ดินก็ไม่มีน้ำจะใส่ ฝากถึงท่านประธาน หมู่ที่ ๔ นะครับ มีน้ำดีก็แบ่งปันกันบ้างนะครับ หมู่ที่ ๓ ก็นำมากินกันอยู่แล้ว ของหมู่ที่ ๓ นี้น้ำดีนะครับ ผมลองเอาถังมารองแต่มันเกิดขาว ๆ เกรงว่าจะเป็นอันตราย หมู่ที่ ๔ ผมสังเกตดูนะน้ำใสมาก ไม่มีอะไรเลย ก็อยากฝากถึงท่านประธานนะครับ ขอบคุณครับ

นายบุญเลิศ มากมี ต่อไปเชิญ หมู่ ๔ ครับ

ประธานสภาฯ

นายสนอง มาเต กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ที่ ๔ และสวัสดีผู้เข้าร่วมประชุมทุกท่าน กระผม นายสนอง มาเต สมาชิกสภาองค์การบริหารส่วนตำบลนาอิน หมู่ที่ ๔ ครับ ในวาระอื่น ๆ ผมก็ไม่มีอะไรมาก เกี่ยวกับเรื่องโครงการปีที่แล้ว เขาให้งบประมาณหมู่ละ ๔๐๐,๐๐๐ บาท ของผมมีโครงการก่อสร้างรางระบายน้ำ แต่โครงการรางระบายน้ำของผมยัง

-๑๒-

ไม่จบครับ ตอนนี้เหลืออยู่เส้นเดียว เวลาฝนตกน้ำไม่ลงร่องที่ทำไว้ครับ มันข้ามไปครับ ยังไม่ถึงจุดรางระบาย เพราะน้ำตอนนี้เวลาชาวบ้านซักผ้า อาบน้ำ น้ำก็จะล้นออกมาข้ามถนน ถ้าทำให้สุดมันก็จะโอเค เพราะว่าตอนนี้มีชาวบ้านหลายคนต่อว่ามา ว่าทำไมน้ำไม่เข้าร่อง ผมอยากได้งบพัฒนาหมู่ละ ๔๐๐,๐๐๐ บาท มาทำต่อให้จบ ผมอยากได้โครงการรางระบายน้ำ และโครงการที่ ๒ โครงการถนนสายเขาบันไดม้า ถ้าฝนตกเข้าไม่ได้เลยนะครับ ถนนมันลื่น ก็อยากจะให้เอาโครงการก่อสร้างถนนลูกรังอัดบดที่ อบจ.จะเข้ามาทำให้ ถ้า อบจ.เข้ามาทำผมขอเสนอถนนสายท้องโพลงครับ คันคลองด้านตะวันออก อ่างหนองทองมันแคบมากอยากจะให้ปรับให้เรียบ

ว่าที่ ร.ต.รักศักดิ์ รัตนเสถียร ครับ โครงการถนนสายเขาบันไดม้าใช้งบประมาณ อบจ.และโครงการในข้อบัญญัติ งบพัฒนา หมู่ละ

ปลัด อบต.นาอิน ปฏิบัติหน้าที่ ๔๐๐,๐๐๐ บาท นะครับ แต่ละหมู่ก็มีสมาชิก ๒ ท่าน นะครับ แล้วแต่จะบริหารอย่างไรในหมู่ของ

นายก อบต.นาอิน ท่าน หรือว่าคนละสองแสน แล้วแต่จะตกลงกันนะครับ ขอบคุณครับ

เลขานุการสภา

นายบุญเลิศ มากมี งบประมาณในข้อบัญญัติประจำปี ๆ ละ ๔๐๐,๐๐๐ บาท เราจะกำหนดโครงการเดียวก็ได้ครับ โครง

ประธานสภาฯ การเดียวก็ได้ครับ แต่ละหมู่มีสมาชิก ๒ ท่าน ถ้าเกิดความไม่พอใจกันขึ้นมาละครับ แบ่งคนละครึ่งเลยครับ ท่านก็เอาโครงการก่อสร้างรางระบายน้ำ ผมก็เอาโครงการปรับผิวถนนลูกรังสายเขาบันไดม้าหรือเขาพิชัย สองแสนนี้ผมขอมาพัฒนาตรงนี้ ท่านก็สองแสนผมก็สองแสนเราแบ่งกัน มาถึงโค้งสุดท้ายกันแล้วนะครับ ต่อไปขอเชิญ หมู่ที่ ๕ ครับ

นายจักรพันธ์ แป้นเพ็ชร์ กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ที่ ๕ และสวัสดีผู้เข้าร่วมประชุมทุกท่าน กระผม นายจักรพันธ์ แป้นเพ็ชร์ สมาชิกสภาองค์การบริหารส่วนตำบลนาอิน หมู่ที่ ๕ ในวาระอื่น ๆ นี้ ส่วนตัวผมก็มีอยู่ประมาณ ๒ เรื่องนะครับ เรื่องแรกผมก็ขออนุญาตไปที่กองช่างเลยนะครับ ถนนเส้นเด่นพะยอมควรปรับปรุงเพราะมีรอยแตกแยกอยู่บริเวณหน้าบ้านนายมิตร อย่างไรแล้วก็อยากให้ออกไปสำรวจตรวจสอบดูนะครับ จะได้ทำการซ่อมแซมต่อไป ผมขอสอบถามนิดนึงนะครับ พอดีว่าผมได้รับข่าวสารจากชาวบ้านว่าเขาได้มาแจ้งกับทางองค์การบริหารส่วนตำบลนาอินแล้ว ผมก็ได้เข้ามาเขียนคำร้องและจะได้พัฒนาต่อไปนะครับ และมีอีกเรื่องหนึ่งว่าชาวบ้านเขาซื้อทางเดินกันเองจากบ้านนางขวัญเรียม ท้วมยัง ถึงบ้าน นายเฉลียม เพ็งพืช อยากให้เป็นทางที่สาธารณะ แต่เจ้าของที่ดินเขายังไม่ได้โอนครับ สอบถามกองช่างว่าจะทำอย่างไรครับ เผื่ออนาคตข้างหน้าจะได้เป็นถนนคอนกรีตบ้างครับ บ้านนายสังเวย ข้างในก็อยากได้ไฟรายทางและอยากได้ถนนเป็นสาธารณะ แต่ต้นทางเขาไม่ยอมแต่ก็มีเจ้าหน้าที่เข้าไปตรวจสอบแล้วว่าไม่ผ่าน ความยาวแค่ ๒ เมตร ก็เลยทำไม่ได้ จะตั้ง ๓ เมตร แต่เจ้าของเขาไม่ยอม ผมก็ไม่รู้ว่าจะทำอย่างไร

ว่าที่ ร.ต.รักศักดิ์ รัตนเสถียร ขออนุญาตตอบนะครับ ในส่วนของการก่อสร้างถนนสาธารณะ ถนนคอนกรีต ถนนลูกรัง อะไรก็ดี

ปลัด อบต.นาอิน ปฏิบัติหน้าที่ นะครับ ถ้าเป็นทางสาธารณะที่ประชาชนใช้ประโยชน์ร่วมกันชาวบ้านก็อยากได้เป็นเส้นทางสาธารณะ

นายก อบต.นาอิน แต่เราจะต้องมีหนังสืออุทิศที่ดินเป็นลายลักษณ์อักษรนะครับ ก่อนที่จะทำโครงการ และที่ชาวบ้านเขา

เลขานุการสภา สอบถามมาจะให้เราพัฒนาเป็นเส้นทางลูกรังก็ดี แต่อันนี้ก็เป็นหน้าที่ของสมาชิกที่นำเข้าแผนพัฒนาท้องถิ่น งบประมาณ งบพัฒนาประจำปี หมู่ละ ๔๐๐,๐๐๐ บาท ผมขอนำเรียนแบบนี้นะครับ

-๑๓-

นายอาวุธ ทองแตม ครับ เรื่องรอยแตกบนถนนเดี๋ยวผมจะให้ผู้รับจ้างทำการซ่อมแซมรอยร้าวหรือรอยแตกแยกนะครับ

นายช่างโยธา ส่วนเรื่องที่ ๒ ขอให้ทำหนังสือคำร้อง ขอให้ไปสำรวจที่ทางสาธารณะที่จะมอบให้ ไม่ต้องไปโอนนะ

รก.ผอ.กองช่าง ครับ ขอแค่มีหนังสืออุทิศที่ดินมา และก็วางผังว่าให้ทางตรงนี้ใช้ประโยชน์ร่วมกัน มีหนังสืออุทิศที่ดินมาทำได้หมดนะครับ และเรื่องถนนสองเมตร จริง ๆ แล้วไม่มีนะครับ การทำถนนจะต้อง ๓ เมตรขึ้นไปนะครับ และต้องให้เจ้าของที่ดินยินยอมด้วยครับ ถ้าไม่ยินยอมก็ทำไม่ได้นะครับ

นายบุญเลิศ มากมี ต่อไปขอเชิญ ส.อบต. สามารถ บุตรบุญ ครับ

ประธานสภาฯ

นายสามารถ บุตรบุญ กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ที่ ๕ และสวัสดีผู้เข้าร่วมประชุมทุกท่าน กระผม นายสามารถ บุตรบุญ สมาชิกสภาองค์การบริหารส่วนตำบลนาอิน หมู่ที่ ๕ ของผมก็มีอยู่ ๓ หัวข้อนะครับ ๑. ขอขอบคุณท่านปลัดที่ผมได้เขียนคำร้องมานะครับ ประปาเส้นหน้าบ้านซึ่งมีผู้เดือดร้อนอยู่หลายหลังนะครับ และหลังจากใช้ระบบน้ำหยดของประปามานาน ตอนนี้ก็ไหลแรงมากเลยนะครับ แต่ก็มีนิดหน่อยตรงรอยข้อต่อของท่อประปายังมีรั่วอยู่เป็นบางจุด เมื่อเช้าก็ได้แจ้งกองช่างไปแล้วนะครับ ๒. เรื่องหอสูงบ่อบาดาลบ่อนายฮ้อนนะครับเจ้าของที่ก็สอบถามเข้ามาว่าจะเอาลงเมื่อไรนะครับ เพราะว่าเริ่มเข้าสู่ฤดูฝนแล้วกลัวจะมีปัญหานะครับ ๓. เรื่องโครงการแก้ไขปัญหาภัยแล้ง ท่านสมาชิกทุกท่านนะครับ ถ้าท่านได้ดูยูทูปธนาคารน้ำใต้ดิน อบต.หามแห ผมขอฝากท่านประธาน ท่านปลัด จ.กำแพงเพชรใกล้ ๆ นี้ครับ อยากให้ไปดูงานของเขา เรื่องธนาคารน้ำใต้ดินและหอกระจายข่าวไร้สาย เราจะได้มีโลกทัศน์ในการทำงานของเรา การทำร่องระบายน้ำของ อบต.หามแห ไม่ต้องกำจัดลูกน้ำยุงลาย แต่ของเราซ้ำ ๆ ซาก ๆ มานานแล้วครับ ผมอยากให้ไปดูโลกทัศน์สักนิดนึงนะครับ น้ำในอ่าง ในคลอง ในบึง เขาทำอย่างไร ขอยกตัวอย่างตรงบ่อน้ำเขาปากประตูชัย คือเขาบริหารจัดการของเรา ถ้ามีโอกาสผมขอฝากท่านประธานสภาถึงฝ่ายบริหารนะครับ ชวนสมาชิกและเจ้าหน้าที่ที่เกี่ยวข้องศึกษาดูงานบริบทของเขานะครับ ขอบคุณครับ

ว่าที่ ร.ต.รักศักดิ์ รัตนเสถียร ครับ อนุญาตตอบของ อบต.หามแห นะครับ อาจจะหางบประมาณไปศึกษาดูงานกันนะครับ กรณี

ปลัด อบต.นาอิน ปฏิบัติหน้าที่ เรื่องธนาคารน้ำใต้ดินที่พูดคุยกับท่านรองฯชลิตและช่างเกมส์ก็ดีนะครับ แต่ละพื้นที่แต่ละบริบทไม่

นายก อบต.นาอิน เหมือนกัน แต่ละพื้นที่ดินก็ไม่เหมือนกัน บางที่ดินร่วนปนดินเหนียว บางที่จะเป็นดินร่วนปนทราย

เลขานุการสภา ถ้าทำแต่ละพื้นที่อาจจะทำได้ บางพื้นที่ก็ทำไม่ได้ เช่น ตำบลนาอินของเราก็มีทำกัน เป็นส่วนของ ธกส. บางรายก็มีน้ำ บางรายก็ไม่มีน้ำ แต่ทั้งนี้ทั้งนั้นก็เป็นการพัฒนาแหล่งน้ำของตำบลเรา ท่าน ส.อบต.สามารถ ก็นำเสนอสิ่งดี ๆ มานะครับ ถ้ามีโอกาสก็จะชวนสมาชิกไปศึกษาดูงานที่ อบต.หามแหครับ ต่อไปก็เชิญกองช่างครับ

นายอาวุธ ทองแตม ครับ เรื่องการก่อสร้างประปาตอนนี้เราได้ทำสัญญาและหาผู้รับจ้างแล้วนะครับ ก็จะออกแบบตอก

นายช่างโยธา เสาเข็มก็น่าจะเร็ว ๆ นี้นะครับ ชาวบ้านไม่ต้องเป็นห่วงนะครับ ผู้รับจ้างเขาได้เซ็นต์สัญญาแล้ว ผู้รับ

รก.ผอ.กองช่าง จ้างก็ต้องทำตามสัญญาแน่นอนครับ

นายบุญเลิศ มากมี ครับ ขอขอบคุณมาก ต่อไปเชิญ หมู่ ๖ ครับ

ประธานสภาฯ

-๑๔-

นางลูกน้ำ เหล็กสิงห์ กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ที่ ๖ และสวัสดีผู้เข้าร่วมประชุมทุกท่าน ดิฉัน นางลูกน้ำ เหล็กสิงห์ สมาชิกสภาองค์การบริหารส่วนตำบลนาอิน หมู่ที่ ๖ เรื่องน้ำประปานะค่ะ ขออนุญาตสอบถามกองช่างนะค่ะว่าใกล้เสร็จเรียบร้อยหรือยัง เพราะว่าชาวบ้านตรงนั้นเข้าออกลำบาก

นายอาวุธ ทองแตม คือแบบนี้ครับ ที่ว่าผมยังไม่กลบก็คือว่าจะเจาะบ่อบาดาลเพิ่มตรงนั้นอีกนะครับ เพราะผมเดินเข้าออก

นายช่างโยธา เส้นเดียว อาทิตย์นี้ก็น่าจะรู้ว่าเจาะบ่อตรงไหนนะครับ หรืออาจจะเจาะที่เดิม เพราะที่เดิมปริมาณน้ำ

รก.ผอ.กองช่าง เยอะว่า เหมือนที่บ่อของหมู่ที่ ๗ ในพื้นที่ของ ส.อบต.ปรีชา น้ำดีที่สุด งบอำเภอที่เจาะบ่อทั้งหมด ๒๑ บ่อ จะมีอยู่ ๓ บ่อที่มีน้ำเกิน ๑๐ คิว ก็มีหมู่ที่ ๖ หมู่ที่ ๗ และหมู่ที่ ๕ ตรงหน้าบ้านผู้ใหญ่คมสัน ที่ผมยังไม่กลบก็เพราะว่าจะเจาะเพิ่มนะครับ ตอนนี้ก็รอไฟฟ้ามาประมาณการ เขาต้องขยายเขตไฟฟ้าเพราะว่ามันเดินไปไกลครับ ขอบคุณครับ

นางลูกน้ำ เหล็กสิงห์ ค่ะ เพราะว่ามีชาวบ้านมาสอบถามพอดีค่ะ จะได้ตอบคำถามเขาถูกค่ะ เรื่องที่สอง ถ้าโควิดซาเราไป

ส.อบต. หมู่ที่ ๖ พักผ่อนอีกสักครั้งนึงนะค่ะ เฉพาะสมาชิกของเรานะค่ะ ขอบคุณค่ะ

ว่าที่ ร.ต.รักศักดิ์ รัตนเสถียร สมาชิกทุกท่านก็เตรียมตัวนะครับ ถ้ามีโครงการมาเดี๋ยวจะจัดให้นะครับ ขอบคุณครับ

ปลัด อบต.นาอิน ปฏิบัติหน้าที่

นายก อบต.นาอิน

เลขานุการสภา

นายบุญเลิศ มากมี ครับ ต่อไปเชิญ หมู่ที่ ๗ ครับ

ประธานสภาฯ

นายปรีชา สะลิม กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ที่ ๗ และสวัสดีผู้เข้าร่วมประชุมทุกท่าน กระผม นายปรีชา สะลิม สมาชิกสภาองค์การบริหารส่วนตำบล

นาอิน หมู่ที่ ๗ ครับ ก็มีอยู่ ๒ เรื่องนะครับ เรื่องรางระบายน้ำ ตอนนี้มันอุดตันนะครับ และฝาปิดก็แตกสามอันครับ ทางเข้าบ้านของหมู่ที่ ๗ นะครับ จริง ๆ แล้วผมอยากให้ลุล้างรางระบายน้ำเพราะดินมันไหลไปอุดตันหมดนะครับ แค่เมื่อคืนฝนตกคืนเดียวน้ำท่วมบ้านเลยครับ ต้องไปไล่เปิดฝาดูนะครับ ว่าตรงไหนมันตัน และอีกเรื่องหนึ่งก็ขอขอบคุณกองช่างที่ได้ไปต่อระบบประปาให้ใช้ได้สะดวกนะครับ น้ำประปาไหลสะดวก ไหลแรง ชาวบ้านก็ไม่มีบ่นกันแล้วนะครับ

ว่าที่ ร.ต.รักศักดิ์ รัตนเสถียร รบกวน ส.อบต.ปรีชา สะลิม เขียนคำร้องมานะครับ

ปลัด อบต.นาอิน ปฏิบัติหน้าที่

นายก อบต.นาอิน

เลขานุการสภา

นายบุญเลิศ มากมี ครับ ขอบคุณ ส.อบต.ปรีชา สะลิม ต่อไปเชิญ ส.อบต.กล้า พุ่มเทียน ครับ

ประธานสภาฯ

-๑๕-

นายกล้า พุ่มเทียน กราบเรียนท่านประธานสภา รองประธานสภา สมาชิกสภาผู้ทรงเกียรติ ท่านปลัด หัวหน้าส่วนราชการ

ส.อบต. หมู่ที่ ๗ และสวัสดีผู้เข้าร่วมประชุมทุกท่าน กระผม นายกล้า พุ่มเทียน สมาชิกสภาองค์การบริหารส่วนตำบลนาอิน หมู่ที่ ๗ ฝนที่ตกลงมาทำให้เกิดน้ำท่วม เกิดความเห็นแก่ตัวของชาวบ้านในพื้นที่ ที่มีสิ่งปฏิกูลและเกิดฝุ่นละอองที่ไหลลงรางระบายน้ำ อันนี้คือเพราะว่าทุกคนชอบเห็นแก่ตัวกัน เพราะว่าน้ำไม่ไหลก็มาว่า อบต.เลย มีเรื่องอะไรก็ใส่ ๆ ตั้งเครื่องสูบน้ำโชว์บ้าง และจะทำให้เกิดยุงลาย จะได้เขียนคำร้องมานะครับ ในแต่ละหมู่ผมก็เห็นมีปัญหาคือเรื่องระบบประปา ภัยแล้ง ชาวบ้านก็มาร้องเรียนบ้างอะไรบ้าง ในปีนี้ผมก็ขอขอบคุณในการบริหารจัดการขององค์การบริหารส่วนตำบลนาอิน ปีที่แล้วเราก็ได้หน่วยงานบรรเทาสาธารณภัยของพิษณุโลกเข้ามาช่วยปัญหาภัยแล้ง ได้นำเครื่องสูบน้ำมาดึงสระบึงหล่ม สระเจ๊จุ้ย เราก็อยู่ได้ แต่ผมว่าปีนี้ดีนะครับ น้อง ๆ กองช่างช่วยกันดีและเกิดการเข้มแข็งในการทำงาน ก็ขอขอบคุณทางองค์การบริหารส่วนตำบลนาอินที่ได้บริหารจัดการที่ดีครับ ขอบคุณครับ

นายบุญเลิศ มากมี สุดท้ายนี้ผมขอให้สมาชิกส่งโครงการข้อบัญญัติ ปีงบประมาณ ๒๕๖๔ ให้กับนักวิเคราะห์นโยบายและ

ประธานสภาฯ แผน ภายในวันศุกร์นี้นะครับ

มีสมาชิกท่านใดจะเสนอเรื่องอื่นใดอีกหรือไม่ ถ้าไม่มีขอปิดการประชุม

ปิดประชุม 1๑.๕๕ น.

ว่าที่ ร.ต. ผู้จดบันทึกการประชุม/เลขานุการสภาฯ

(รักศักดิ์ รัตนเสถียร)

ปลัดองค์การบริหารส่วนตำบลนาอิน

คณะกรรมการตรวจรายงานการประชุม

(ลงชื่อ) กรรมการตรวจรายงานการประชุม

(นายสามารถ บุตรบุญ)

สมาชิกสภาองค์การบริหารส่วนตำบลนาอิน หมู่ ๕

(ลงชื่อ) กรรมการตรวจรายงานการประชุม

(นายสุรเชษฐ์ แป้นเพ็ชร)

สมาชิกสภาองค์การบริหารส่วนตำบลนาอิน หมู่ ๑

(ลงชื่อ) กรรมการตรวจรายงานการประชุม

(นายสนอง มาเต)

สมาชิกสภาองค์การบริหารส่วนตำบลนาอิน หมู่ 4

(ลงชื่อ) ผู้ตรวจรายงานการประชุม

(นายบุญเลิศ มากมี)

ประธานสภาองค์การบริหารส่วนตำบลนาอิน